Document ID: /roh_data/filtered/fineweb-2-filterrobots_roh.jsonl.gz/14635

Tge capita, sch'in cusseglier naziunal mida chamischa e cravatta encunter guants da lavurar e chalzers da bajetg?
La resposta pon ins mirar questa saira sin SRF 1 en l'emissiun «SRF HE!MATLAND – Vier zum Volk».
L'idea da l'emissiun: In politicher vegn mess en ina situaziun nunusitada ch'el ha betg gronda enconuschientscha e che correspunda betg exnum a ses mintgadi.
L'emprima emissiun cumenza cun Martin Candinas, cusseglier naziunal, oriund da Rabius. El è stà trais dis sin viadi, cun chauffeurs da camiun ed ha lavurà tar la firma da transport Hochuli AG.
Per mai è quai stà in nov mund, ina nova fascinaziun ed ina sfida interessanta.
Durant l'emissiun pon ins guardar sias lavurs ch'el ha da far sco chauffeur da camiun: chargiar e stgargiar il camiun, manischar in plunader u durmir ina notg en la cabina dal camiun.
RR actualitad 08:00